31999D0252
L 096/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 март 1999 година
за изменение на Решение 93/197/ЕИО относно ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за разплод и доотглеждане
(нотифицирано под номер С(1999) 754)
(текст от значение за ЕИП)
(1999/252/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета oт 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално, член 14, член 15, буква а) и член 16 от нея,
(1)
като има предвид, че в Решение 93/197/ЕИО на Комисията (2), последно изменено от Решение 1999/236/ЕО на Комисията (3), установява ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за разплод и доотглеждане;
(2)
като има предвид, че буква г) на глава III от здравни сертификати A, Б, В, Г и Д в приложение II към Решение 93/197/ЕИО, изменена с Решение 93/510/ЕИО (4) по начин, по който става възможен вносът на регистрирани еднокопитни животни за разплод и доотглеждане от трети страни в Общността преди изтичането на изисквания 90-дневен период за престоя им в такива трети страни преди експедиране, ако тези животни са директно внесени в експедиращата трета страна от държавите-членки през този период;
(3)
като има предвид, че е било пропуснато да се съобрази съответният текст в декларацията на собственика на еднокопитното животно или от негов представител; като има предвид, че с оглед на по-голяма яснота, текстът на декларацията следва да се съобрази с текста на буква г) от глава III от приложение II, здравните сертификати A, Б, В, Г и Д;
(4)
като има предвид, че е необходимо да се внесат съответните изменения в Решение 93/197/ЕИО;
(5)
като има предвид, че мерките, предвидени съгласно настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В приложение II към Решение 93/197/ЕИО, здравните сертификати A, Б, В, Г и Д, точка 2 в декларацията на собственика на животното или неговия представител се заменя със следния текст:
„2.
Животното или е останало в…
(страна на износ)
от раждането си3, или през последните 90 дни е било внесено директно от държава-членка на Европейската общност3, или е влязло в страната на износ поне 90 дни преди настоящата декларация3.“
Член 2
Адресати на настоящото решение са държавите-членки.
Съставено в Брюксел на 26 март 1999 година.